หนุ่มใหญ่ยโสธร น้อยใจพ่อไม่มีเงิน 10 บาทให้ แอบไปผูกคอตายข้างฉางข้าว
เครดิตภาพ: สมัย คำแก้ว,หนุ่มใหญ่ยโสธรวัย 48 ปี บ่นน้อยใจเป็นภาระพ่อ แถมขอเงิน 10 บาทกลับถูกปฏิเสธ ตกเย็นใช้เชือกไนล่อน แอบไปผูกคอดับกับขื่อเพิงพักข้างยุ้งฉางข้าว,เมื่อเวลา 17.00 น.วันที่ 26 ต.ค.61 พ.ต.ท.ยันต์ยงค์ นามโคตร สว.(สอบสวน) สภ.เมืองยโสธร รับแจ้งเหตุคนผูกคอตายบริเวณภายในภายเลขที่113 หมู่ 11 บ้านผือ ต.ดู่ทุ่ง อ.เมืองยโสธร จึงรุดไปที่เกิดเหตุพร้อมด้วยแพทย์เวร รพ.ยโสธร กู้ภัยร่วมใจยโสธรและกู้ภัยฮุก31 ยโสธร,ที่เกิดเหตุเป็นเพิกพัก มีเตียงนอนติดกับยุ้งฉางข้าว พบศพนายสุชาติ คำหอม อายุ 48 ปี อยู่ในสภาพใช้เชือกไนลอนสีขาว ผูกคอกับขื่อเพิกพัก ในสภาพใส่กางเกงขาสั้นสีดำ ไม่สวมเสื้อ มีผ้าขาวม้าผาดที่บ่าไหล่ เสียชีวิตมาแล้วไม่ต่ำกว่า 1 ชั่วโมง,นายตอม คำหอม อายุ 77 ปี บิดาผู้เสียชีวิต เปิดเผยว่า ผู้ตายเคยมีภรรยาและลูกสาว ต่อมาได้หย้าร้างกัน จนย้ายมาอยู่กับตนเองเมื่อ 3 ปีที่ผ่านมา โดยสร้างเพิกพักอาศัยเป็นที่หลับนอนอยู่ติดกับยุ้งฉางข้าว ปกติผู้ตายจะออกไปหารับจ้างทั่วไปตามที่มีคนว่าจ้าง ประกอบกับมีหนี้สินประมาณ 4 หมื่นบาทที่ยืมญาติมาจัดงานแต่งให้ลูกสาว กระทั่งผู้ตายใช้หนี้จนเหลือประมาณ 4 พันบาท และเมื่อไม่มีคนมาจ้างผู้ตายก็มักจะขอเงินตนเองใช้เป็นประจำ จนบ้างครั้งผู้ตายบ่นกับตนว่าโตเป็นผู้ใหญ่แล้วยังเป็นภาระขอเงินจากพ่อมาใช้,กระทั่งช่วงเช้าวันนี้ ผู้ตายยังได้ไปช่วยเพื่อนบ้านยกของจัดงานบุญตามปกติ จนในเวลาประมาณ 16.00 น.ผู้ตายได้กลับมาอาบน้ำที่บ้าน พร้อมขอเงินตนจำนวน 10 บาท แต่ตนบอกว่าไม่มี และผู้ตายได้เดินไปอาบน้ำตามปกติ ซึ่งตนก็ไม่ได้คิดอะไรมาก กระทั่งเวลา 17.00 น.ตนได้เดินผ่านเพิกพักผู้ตาย จนพบว่าลูกชายตนได้ผูกคอเสียชีวิตแล้ว,พ.ต.ท.ยันต์ยงค์ กล่าวว่า เบื้องต้นได้สอบถามญาติแล้วไม่ติดใจในสาเหตุการเสียชีวิตจึงมอบศพให้ญาติไปบำเพ็ญกุศลตามประเพณีต่อไป.
หนุ่มใหญ่ยโสธรวัย 48 ปี บ่นน้อยใจเป็นภาระพ่อ แถมขอเงิน 10 บาทกลับถูกปฏิเสธ ตกเย็นใช้เชือกไนล่อน แอบไปผูกคอดับกับขื่อเพิงพักข้างยุ้งฉางข้าว
ผูกคอตาย,น้อยใจผูกคอตาย,ขอเงินไม่ได้,คนผูกคอตาย,หนุ่มยโสธร,ข่าวทั่วไป